Diari Oficial de la Generalitat Valenciana


Sumari del DOGV 8015, del 05-04-2017 (2017/2541)

RESOLUCIÓ de 14 de novembre de 2016, de la Direcció General de Medi Natural i Avaluació Ambiental, per la qual s'amplia el termini de resolució de l'expedient de revisió de la classificació del camí ramader número 1 denominat Camí de Torrevella o Canyada Reial de la Costa, al terme municipal de Guardamar del Segura.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8015

Data del DOGV
:   05-04-2017

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2017/2541


Data del document
:   14-11-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural
    * Guardamar del Segura

RESOLUCIÓ de 14 de novembre de 2016, de la Direcció General de Medi Natural i Avaluació Ambiental, per la qual s'amplia el termini de resolució de l'expedient de revisió de la classificació del camí ramader número 1 denominat Camí de Torrevella o Canyada Reial de la Costa, al terme municipal de Guardamar del Segura. [2017/2541]  
Vista la proposta de la directora territorial d'Alacant d'aquesta conselleria, d'ampliació del termini de resolució de l'expedient de revisió de la classificació del camí ramader número 1 denominat Camí de Torrevella o Canyada Reial de la Costa, al terme municipal de Guardamar del Segura, i de conformitat amb els següents:  
  
Antecedents de fet  
  
1. Amb data 27 de novembre de 2015, el director general de Medi Natural i d'Avaluació Ambiental resol: «Autoritzar l'inici de l'expedient de revisió de la classificació del camí ramader número 1 denominat Camí de Torrevella o Canyada Reial de la Costa, al terme municipal de Guardamar del Segura, classificat per l'Ordre Ministerial de 20 de febrer de 1981 (BOE 274, 27.03.1981), en haver-hi suficients indicis d'error en l'esmentada classificació, amb subjecció a la legislació vigent».  
2. L'article 13 de la Llei 3/2014, d'11 de juliol, de la Generalitat, de camins ramaders, al punt 4, estableix un termini de resolució d'un any des de l'acord d'inici per part de la direcció general competent en els expedients de revisió i actualització de la classificació dels camins ramaders.  
3. Amb data 14 d'octubre de 2016, l'instructor de l'expedient redacta l'informe sobre la sol·licitud d'ampliació del termini de resolució de l'expedient amb la justificació següent: «Encara que s'ha dotat dels mitjans necessaris tant personals com materials per a complir en termini el referit expedient en tramitació (FORECLAVP701/2014), a causa de la seua complexitat tècnica d'acord amb el camí ramader citat, i donada la pluralitat indeterminada de persones interessades en aquest, s'ha hagut de dilucidar la forma de comunicació cap a aquestes i efectuar les oportunes consultes internes entre els òrgans administratius tant de la Direcció Territorial d'Alacant com de la Direcció General amb seu a València, la qual cosa ha propiciat un inevitable retard en el procés. Tot això fa que se sol·licite l'ampliació del termini màxim de duració del dit procediment».  
4. Amb data 17 d'octubre de 2016, la directora territorial d'Alacant d'aquesta conselleria, vist l'informe favorable de l'instructor de 14 d'octubre de 2016, proposa que es resolga favorablement la dita sol·licitud.  
5. Amb data 11 de novembre de 2016, el cap del Servei d'Ordenació i Gestió Forestal, informa:  
Tal com s'indica des de la Direcció Territorial d'Alacant, encara que s'ha dotat dels mitjans necessaris tant personals com materials per a complir en termini la resolució del referit expedient en tramitació, a causa de la seua complexitat tècnica i donada la pluralitat indeterminada de persones interessades i la complexitat de notificar a aquestes, així com les necessàries consultes internes entre òrgans administratius, és necessària l'ampliació del termini de resolució. Aquesta ampliació pot acordar-se basant-se en l'article 42.6 de la Llei 30/1992, de 26 de novembre, de règim jurídic de les administracions públiques i del procediment administratiu comú.  
Tenint en compte que l'article 13 de la Llei 3/2014, d'11 de juliol, de la Generalitat, de camins ramaders, al punt 4, estableix un termini de resolució d'un any des de l'acord d'inici per part de la direcció general competent en els expedients de revisió i actualització de la classificació, i considerant l'article 42.6 de la Llei 30/1992, de 26 de novembre, de règim jurídic de les administracions públiques i del procediment administratiu comú, s'emet un informe favorable a l'ampliació d'un any del termini de resolució, comptador des del 27 de novembre de 2016.  
  
  
Fonaments de dret  
  
Primer. La Llei 3/2014, d'11 de juliol, de la Generalitat, de camins ramaders, en l'article 13 estableix el termini màxim d'un any, des de l'acord d'inici per part de la direcció general competent, per a la resolució dels expedients de revisió i actualització de la classificació dels camins ramaders.  
Segon. L'article 42.6 de la Llei 30/1992, de 26 de novembre, de règim jurídic de les administracions públiques i del procediment administratiu comú, estableix:  
«Quan el nombre de les sol·licituds formulades o de les persones afectades pogueren suposar un incompliment del termini màxim de resolució, l'òrgan competent per a resoldre, a proposta raonada de l'òrgan instructor, o el superior jeràrquic de l'òrgan competent per a resoldre, a proposta d'aquest, podran habilitar els mitjans personals i materials per a complir el despatx adequat i en termini.  
Excepcionalment podrà acordar-se l'ampliació del termini màxim de resolució i notificació per mitjà de motivació clara de les circumstàncies concurrents i només una vegada esgotats tots els mitjans a disposició possibles. Si, finalment, s'acorda l'ampliació del termini màxim, aquest no podrà ser superior a l'establit per a la tramitació del procediment.  
Contra l'acord que resolga sobre l'ampliació de terminis, que haurà de ser notificat a les persones interessades, no podrà interposar-se cap recurs».  
  
Vistos els preceptes aplicables, i la resta de normativa general i de pertinent aplicació, resolc:  
  
Ampliar el termini de resolució de l'expedient de revisió de la classificació del camí ramader número 1 denominat Camí de Torrevella o Canyada Reial de la Costa, al terme municipal de Guardamar del Segura, per un període d'un any, comptador des del 27 de novembre de 2016.  
  
  
València, 14 de novembre de 2016.- El director general de Medi Natural i Avaluació Ambiental: Antoni Marzo Pastor.